CELEX: 32015R0850
Language: ro
Date: 2015-01-30 00:00:00
Title: Regulamentul delegat (UE) 2015/850 al Comisiei din 30 ianuarie 2015 de modificare a Regulamentului delegat (UE) nr. 241/2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (Text cu relevanță pentru SEE)

2.6.2015   
               
               
                  RO
               
               
                  Jurnalul Oficial al Uniunii Europene
               
               
                  L 135/1
               
            REGULAMENTUL DELEGAT (UE) 2015/850 AL COMISIEI
      din 30 ianuarie 2015
      de modificare a Regulamentului delegat (UE) nr. 241/2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 28 alineatul (5) al treilea paragraf,
      întrucât:
      
                  (1)
               
               
                  Povara asupra fondurilor proprii nu trebuie să fie disproporționată, nici în ceea ce privește distribuirile pentru orice instrument de fonduri proprii de nivel 1 de bază luat în parte, nici în ceea ce privește distribuirile aferente fondurilor proprii totale ale instituției. Prin urmare, noțiunea de povară disproporționată asupra fondurilor proprii ar trebui să fie stabilită prin prevederea unor norme care să reglementeze ambele aspecte.
               
            
                  (2)
               
               
                  Mandatul privind posibila povară disproporționată asupra fondurilor proprii, prevăzut la articolul 28 alineatul (5) litera (b) din Regulamentul (UE) nr. 575/2013, nu se aplică instrumentelor care intră sub incidența articolului 27 din regulamentul respectiv, întrucât acestea sunt exceptate în temeiul articolului 28 alineatul (1) litera (h) punctul (iii) din regulamentul respectiv.
               
            
                  (3)
               
               
                  Definiția distribuirilor preferențiale ar trebui să se bazeze pe caracteristicile instrumentelor care reflectă cerințele de la articolul 28 alineatul (1) litera (h) punctul (i) din Regulamentul (UE) nr. 575/2013, care prevede că nu ar trebui să existe un tratament preferențial al distribuirilor în ceea ce privește ordinea efectuării acestora sau a acordării altor drepturi preferențiale, și nici un tratament preferențial acordat distribuirilor aferente instrumentelor de fonduri proprii de nivel 1 de bază în raport cu alte instrumente de fonduri proprii de nivel 1 de bază. Având în vedere faptul că articolul 28 alineatul (1) litera (h) punctul (i) din Regulamentul (UE) nr. 575/2013 face distincția între drepturile preferențiale la efectuarea distribuirilor și preferințele în ceea ce privește ordinea efectuării distribuirilor, normele privind distribuirile preferențiale ar trebui să acopere ambele situații.
               
            
                  (4)
               
               
                  Ar trebui să se aplice norme diferite instrumentelor de fonduri proprii de nivel 1 de bază ale instituțiilor menționate la articolul 27 din Regulamentul (UE) nr. 575/2013 (denumite în continuare „societăți care nu sunt constituite pe acțiuni”), atunci când acest lucru este justificat de caracteristicile specifice ale instrumentelor cu drept de vot și ale instrumentelor fără drept de vot. În cazul în care numai deținătorii de instrumente cu drept de vot pot subscrie acțiuni fără drept de vot, atunci nu există nicio privare de dreptul de vot a deținătorilor de instrumente fără drept de vot. Prin urmare, distribuirea diferențiată în cazul instrumentelor fără drept de vot din cadrul altor societăți decât cele pe acțiuni nu este determinată de absența unui drept de vot în același mod ca în cazul societăților pe acțiuni. De asemenea, în cazul în care legislația națională aplicabilă prevede un plafon pentru distribuirile aferente instrumentelor cu drept de vot, limitele prevăzute pentru societățile pe acțiuni ar trebui înlocuite cu alte reguli care să garanteze absența unui drept preferențial la efectuarea distribuirilor.
               
            
                  (5)
               
               
                  Aplicarea unui tratament diferit în cazul societăților care nu sunt constituite pe acțiuni este justificată numai în cazul în care aceste instituții nu emit instrumente de capital cu o distribuire multiplă prestabilită, prevăzută prin contract sau în statutul instituției. În caz contrar, îngrijorările legate de drepturile preferențiale la efectuarea distribuirilor sunt aceleași ca și în cazul societăților pe acțiuni și ar trebui, prin urmare, să se aplice același tratament.
               
            
                  (6)
               
               
                  Acest lucru nu ar trebui să împiedice societățile care nu sunt constituite pe acțiuni să emită alte instrumente de capital cu distribuire diferențiată, cu condiția ca acestea să demonstreze că instrumentele respective nu creează un drept preferențial la efectuarea distribuirilor. Pentru a demonstra acest lucru, ar trebui să se țină cont de evaluarea nivelului distribuirilor aferente instrumentelor cu drept de vot și a nivelului distribuirilor aferente tuturor instrumentelor de fonduri proprii de nivel 1 de bază. Instituția trebuie să demonstreze că nivelul distribuirilor aferente instrumentelor cu drept de vot este scăzut în raport cu nivelul altor instrumente de capital și că rata de distribuire pentru instrumentele de fonduri proprii de nivel 1 de bază este redusă.
               
            
                  (7)
               
               
                  Pentru a permite societăților care nu sunt constituite pe acțiuni să evalueze dacă nivelul ratei de distribuire este scăzut, ar trebui stabilit un nivel de referință. Pentru a ține seama de faptul că ratele de distribuire pot fluctua în funcție de rezultatul anual, acest nivel de referință ar trebui să se bazeze pe media din ultimii cinci ani. Dat fiind că introducerea acestei reguli reprezintă o noutate și că ar putea avea un efect asupra unora dintre aceste instituții, ar trebui prevăzută, dacă este cazul, o introducere progresivă a regulilor de calcul al nivelului ratei de distribuire. Limitele privind rata de distribuire pot fi introduse progresiv în cursul primilor cinci ani, cu o aplicare progresivă până la sfârșitul anului 2017, urmând ca regula să fie aplicată pe deplin de toate instituțiile în 2018.
               
            
                  (8)
               
               
                  Unele societăți care nu sunt constituite pe acțiuni nu sunt în măsură să emită instrumente la fel de flexibile ca acțiunile ordinare în cazul unei recapitalizări de urgență, când instituțiile fac obiectul unor măsuri de intervenție timpurie. În aceste cazuri, instituțiile respective ar trebui să emită instrumente de capital pentru a facilita redresarea. Prin urmare, ar trebui să li se permită acestor instituții, în cadrul cărora instrumentele fără drept de vot sunt deținute, de obicei, doar de deținătorii de instrumente cu drept de vot, să vândă, în mod excepțional, instrumente fără drept de vot și investitorilor străini. În plus, instrumentele de capital puse la dispoziție pentru recapitalizarea de urgență ar trebui să ofere perspectiva unor avantaje ulterioare adecvate, care ar urma să fie obținute după încheierea fazei de redresare. Prin urmare, ar trebui să li se permită instituțiilor respective să depășească limitele impuse în ceea ce privește rata de distribuire după faza de redresare, pentru a oferi un astfel de avantaj potențial deținătorilor de instrumente de fonduri proprii de nivel 1 de bază furnizate în scopul recapitalizării de urgență.
               
            
                  (9)
               
               
                  În conformitate cu articolul 10 din Regulamentul (UE) nr. 575/2013, autoritățile competente pot, în conformitate cu legislația națională, să acorde derogări parțiale sau integrale de la aplicarea cerințelor prevăzute în părțile a doua-a opta din respectivul regulament instituțiilor de credit afiliate unei case centrale. În plus, în conformitate cu același articol, autoritățile competente pot acorda o derogare de la aplicarea părților a doua-a opta din regulamentul respectiv casei centrale, pe bază individuală, atunci când datoriile și angajamentele acesteia sunt pe deplin garantate de instituțiile afiliate. În temeiul articolului respectiv, autoritățile competente ar trebui să fie în măsură să acorde o derogare de la aplicarea cerințelor din prezentul regulament în cazul instrumentelor de capital intragrup. Autoritățile competente ar trebui să fie în măsură, de asemenea, să evalueze conformitatea cu cerințele stabilite în prezentul regulament pe baza situației consolidate a instituțiilor care intră în sfera de aplicare a acestor derogări, în special în ceea ce privește calcularea ratei de distribuire.
               
            
                  (10)
               
               
                  Prezentul regulament se bazează pe proiectele de standarde tehnice de reglementare prezentate Comisiei de către Autoritatea Bancară Europeană.
               
            
                  (11)
               
               
                  Autoritatea Bancară Europeană a efectuat consultări publice deschise cu privire la proiectele de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (2),
               
            
                  (12)
               
               
                  Prin urmare, Regulamentul delegat (UE) nr. 241/2014 al Comisiei (3) ar trebui modificat în consecință.
               
            ADOPTĂ PREZENTUL REGULAMENT:
      Articolul 1
      Regulamentul delegat (UE) nr. 241/2014 se modifică după cum urmează:
      
                  1.
               
               
                  Se introduce următorul articol 7a:
                  „Articolul 7a
                  Distribuiri multiple care reprezintă o povară disproporționată asupra fondurilor proprii
                  (1)   Se consideră că distribuirile aferente instrumentelor de fonduri proprii de nivel 1 de bază menționate la articolul 28 din Regulamentul (UE) nr. 575/2013 nu reprezintă o povară disproporționată asupra capitalului în cazul în care sunt îndeplinite toate condițiile de mai jos:
                  
                              (a)
                           
                           
                              multiplul dividendelor este un multiplu al distribuirii efectuate pentru instrumentele cu drept de vot și nu o sumă fixă prestabilită;
                           
                        
                              (b)
                           
                           
                              multiplul dividendelor este stabilit prin contract sau prin statutul instituției;
                           
                        
                              (c)
                           
                           
                              multiplul dividendelor nu poate fi revizuit;
                           
                        
                              (d)
                           
                           
                              același multiplu al dividendelor se aplică tuturor instrumentelor cu un multiplu al dividendelor;
                           
                        
                              (e)
                           
                           
                              cuantumul distribuirii pentru un singur instrument cu un multiplu al dividendelor nu reprezintă mai mult de 125 % din cuantumul distribuirii pentru un instrument de fonduri proprii de nivel 1 de bază cu drept de vot.
                              Acest lucru este exprimat în următoarea formulă:
                              unde:
                              
                                           
                                       
                                       
                                          
                                             k reprezintă cuantumul distribuirii pentru un singur instrument fără un multiplu al dividendelor;
                                       
                                    
                                           
                                       
                                       
                                          
                                             l reprezintă cuantumul distribuirii pentru un singur instrument cu un multiplu al dividendelor;
                                       
                                    
                        
                              (f)
                           
                           
                              cuantumul total al distribuirilor efectuate pentru toate instrumentele de fonduri proprii de nivel 1 de bază pentru o perioadă de un an nu depășește 105 % din suma care ar fi trebuit plătită în cazul în care instrumentele cu mai puține drepturi de vot sau fără niciun drept de vot ar fi beneficiat de aceleași distribuiri ca și instrumentele cu drept de vot.
                              Acest lucru este exprimat în următoarea formulă:
                              unde:
                              
                                           
                                       
                                       
                                          
                                             k reprezintă cuantumul distribuirii pentru un singur instrument fără un multiplu al dividendelor;
                                       
                                    
                                           
                                       
                                       
                                          
                                             l reprezintă cuantumul distribuirii pentru un singur instrument cu un multiplu al dividendelor;
                                       
                                    
                                           
                                       
                                       
                                          
                                             X reprezintă numărul de instrumente cu drept de vot;
                                       
                                    
                                           
                                       
                                       
                                          
                                             Y reprezintă numărul de instrumente fără drept de vot.
                                       
                                    Formula se aplică pe bază anuală.
                           
                        (2)   În cazul în care condiția prevăzută la alineatul (1) litera (f) nu este îndeplinită, se consideră că numai acea parte din instrumente care generează un multiplu al dividendelor care depășește pragul definit la litera respectivă creează o povară disproporționată asupra capitalului.
                  (3)   În cazul în care oricare dintre condițiile prevăzute la alineatul (1) literele (a)-(e) nu este îndeplinită, se consideră că toate instrumentele în circulație cu un multiplu al dividendelor creează o povară disproporționată asupra capitalului.”
               
            
                  2.
               
               
                  Se introduce următorul articol 7b:
                  „Articolul 7b
                  Distribuiri preferențiale în ceea ce privește drepturile preferențiale la efectuarea distribuirilor
                  (1)   În ceea ce privește instrumentele de fonduri proprii de nivel 1 de bază menționate la articolul 28 din Regulamentul (UE) nr. 575/2013, se consideră că o distribuire pentru un instrument de fonduri proprii de nivel 1 de bază este preferențială în raport cu alte instrumente de fonduri proprii de nivel 1 de bază atunci când există niveluri diferențiate ale distribuirilor, cu excepția cazului în care sunt îndeplinite condițiile prevăzute la articolul 7a din prezentul regulament.
                  (2)   În ceea ce privește instrumentele de fonduri proprii de nivel 1 de bază cu mai puține drepturi de vot sau fără niciun drept de vot, emise de instituțiile menționate la articolul 27 din Regulamentul (UE) nr. 575/2013, în cazul în care distribuirea este un multiplu al distribuirii pentru instrumentele cu drept de vot și această distribuire multiplă este stabilită prin contract sau prin statut, se consideră că distribuirile nu sunt preferențiale dacă sunt îndeplinite toate condițiile de mai jos:
                  
                              (a)
                           
                           
                              multiplul dividendelor este un multiplu al distribuirii efectuate pentru instrumentele cu drept de vot și nu o sumă fixă prestabilită;
                           
                        
                              (b)
                           
                           
                              multiplul dividendelor este stabilit prin contract sau prin statutul instituției;
                           
                        
                              (c)
                           
                           
                              multiplul dividendelor nu poate fi revizuit;
                           
                        
                              (d)
                           
                           
                              același multiplu al dividendelor se aplică tuturor instrumentelor cu un multiplu al dividendelor;
                           
                        
                              (e)
                           
                           
                              cuantumul distribuirii pentru un singur instrument cu un multiplu al dividendelor nu reprezintă mai mult de 125 % din cuantumul distribuirii pentru un instrument de fonduri proprii de nivel 1 de bază cu drept de vot.
                              Acest lucru este exprimat în următoarea formulă:
                              unde:
                              
                                           
                                       
                                       
                                          
                                             k reprezintă cuantumul distribuirii pentru un singur instrument fără un multiplu al dividendelor;
                                       
                                    
                                           
                                       
                                       
                                          
                                             l reprezintă cuantumul distribuirii pentru un singur instrument cu un multiplu al dividendelor;
                                       
                                    
                        
                              (f)
                           
                           
                              cuantumul total al distribuirilor efectuate pentru toate instrumentele de fonduri proprii de nivel 1 de bază pentru o perioadă de un an nu depășește 105 % din suma care ar fi trebuit plătită în cazul în care instrumentele cu mai puține drepturi de vot sau fără niciun drept de vot ar fi beneficiat de aceleași distribuiri ca și instrumentele cu drept de vot.
                              Acest lucru este exprimat în următoarea formulă:
                              unde:
                              
                                           
                                       
                                       
                                          
                                             k reprezintă cuantumul distribuirii pentru un singur instrument fără un multiplu al dividendelor;
                                       
                                    
                                           
                                       
                                       
                                          
                                             l reprezintă cuantumul distribuirii pentru un singur instrument cu un multiplu al dividendelor;
                                       
                                    
                                           
                                       
                                       
                                          
                                             X reprezintă numărul de instrumente cu drept de vot;
                                       
                                    
                                           
                                       
                                       
                                          
                                             Y reprezintă numărul de instrumente fără drept de vot.
                                       
                                    Formula se aplică pe bază anuală.
                           
                        (3)   În cazul în care condiția prevăzută la alineatul (2) litera (f) nu este îndeplinită, numai acea parte din instrumente care generează un multiplu al dividendelor care depășește pragul definit la litera respectivă nu se califică drept fonduri proprii de nivel 1 de bază.
                  (4)   În cazul în care oricare dintre condițiile prevăzute la alineatul (2) literele (a)-(e) nu este îndeplinită, niciunul dintre instrumentele în circulație cu un multiplu al dividendelor nu se califică drept fonduri proprii de nivel 1 de bază.
                  (5)   În sensul alineatului (2), atunci când distribuirile pentru instrumentele de fonduri proprii de nivel 1 de bază sunt exprimate, pentru instrumentele cu sau fără drept de vot, în funcție de prețul de cumpărare la momentul emiterii instrumentului, formulele se adaptează după cum urmează, pentru instrumentul (instrumentele) care este (sunt) exprimat(e) în funcție de prețul de cumpărare la momentul emiterii:
                  
                              (a)
                           
                           
                              
                                 l reprezintă cuantumul distribuirii pentru un singur instrument fără un multiplu al dividendelor, împărțit la prețul de cumpărare la momentul emiterii instrumentului respectiv;
                           
                        
                              (b)
                           
                           
                              
                                 k reprezintă cuantumul distribuirii pentru un singur instrument cu un multiplu al dividendelor, împărțit la prețul de cumpărare la momentul emiterii instrumentului respectiv.
                           
                        (6)   În ceea ce privește instrumentele de fonduri proprii de nivel 1 de bază cu mai puține drepturi de vot sau fără niciun drept de vot, emise de instituțiile menționate la articolul 27 din Regulamentul (UE) nr. 575/2013, în cazul în care distribuirea nu este un multiplu al distribuirii pentru instrumentele cu drept de vot, se consideră că distribuirile nu sunt preferențiale dacă este îndeplinită oricare dintre condițiile menționate la alineatul (7) sau dacă sunt îndeplinite ambele condiții menționate la alineatul (8).
                  (7)   În sensul alineatului (6), se aplică oricare din următoarele condiții (a) sau (b):
                  
                              (a)
                           
                           
                              sunt îndeplinite condițiile de la ambele puncte (i) și (ii):
                              
                                          (i)
                                       
                                       
                                          instrumentul cu mai puține drepturi de vot sau fără niciun drept de vot poate fi subscris și deținut numai de către deținătorii de instrumente cu drept de vot;
                                       
                                    
                                          (ii)
                                       
                                       
                                          numărul drepturilor de vot de care dispune un singur deținător este limitat;
                                       
                                    
                        
                              (b)
                           
                           
                              distribuirile pentru instrumentele cu drept de vot emise de instituții trebuie să respecte un plafon stabilit în temeiul legislației naționale aplicabile.
                           
                        (8)   În sensul alineatului (6), se aplică ambele condiții de mai jos:
                  
                              (a)
                           
                           
                              instituția demonstrează că media distribuirilor pentru instrumentele cu drept de vot din ultimii cinci ani este scăzută în raport cu alte instrumente comparabile;
                           
                        
                              (b)
                           
                           
                              instituția demonstrează că rata de distribuire, calculată în conformitate cu articolul 7c, este scăzută. Se consideră că o rată de distribuire sub 30 % este scăzută.
                           
                        (9)   În sensul alineatului (7) litera (a), se consideră că drepturile de vot ale unui singur deținător sunt limitate în următoarele cazuri:
                  
                              (a)
                           
                           
                              atunci când fiecare deținător beneficiază doar de un singur drept de vot, indiferent de numărul de instrumente cu drept de vot ale oricărui deținător;
                           
                        
                              (b)
                           
                           
                              atunci când numărul de drepturi de vot este limitat, indiferent de numărul de instrumente cu drept de vot ale oricărui deținător;
                           
                        
                              (c)
                           
                           
                              atunci când numărul de instrumente cu drept de vot pe care le poate deține orice deținător este limitat prin statutul instituției sau în temeiul legislației naționale aplicabile.
                           
                        (10)   În sensul prezentului articol, se consideră că perioada de un an se încheie la data ultimei situații financiare a instituției.
                  (11)   Instituțiile evaluează respectarea condițiilor menționate la alineatele (7) și (8) și informează autoritatea competentă cu privire la rezultatul acestei evaluări, cel puțin în următoarele situații:
                  
                              (a)
                           
                           
                              ori de câte ori se ia o decizie privind cuantumul distribuirilor pentru instrumentele de fonduri proprii de nivel 1 de bază;
                           
                        
                              (b)
                           
                           
                              ori de câte ori se emite o nouă clasă de instrumente de fonduri proprii de nivel 1 de bază cu mai puține drepturi de vot sau fără niciun drept de vot.
                           
                        (12)   În cazul în care condiția prevăzută la alineatul (8) litera (b) nu este îndeplinită, se consideră că numai acea parte din instrumentele fără drept de vot pentru care distribuirile depășesc pragul stabilit la litera respectivă generează distribuiri preferențiale.
                  (13)   În cazul în care condiția prevăzută la alineatul (8) litera (a) nu este îndeplinită, se consideră că distribuirile pentru toate instrumentele fără drept de vot în circulație sunt preferențiale, cu excepția cazului în care sunt îndeplinite condițiile prevăzute la alineatul (2).
                  (14)   În cazul în care nu este îndeplinită niciuna dintre condițiile prevăzute la alineatul (7), se consideră că distribuirile pentru toate instrumentele fără drept de vot în circulație sunt preferențiale, cu excepția cazului în care sunt îndeplinite condițiile prevăzute la alineatul (2).
                  (15)   Se poate acorda o derogare de la cerința menționată la alineatul (7) litera (a) punctul (i) sau de la cerința menționată la alineatul (8) litera (b) ori o derogare de la ambele cerințe, după caz, atunci când sunt îndeplinite ambele condiții de mai jos:
                  
                              (a)
                           
                           
                              o instituție încalcă oricare dintre cerințele prevăzute în Regulamentul (UE) nr. 575/2013 sau, din cauza unei deteriorări rapide a situației sale financiare sau din alte motive, este probabil ca instituția să încalce oricare dintre cerințele respective în viitorul apropiat;
                           
                        
                              (b)
                           
                           
                              autoritatea competentă a solicitat instituției să realizeze urgent o majorare a fondurilor proprii de nivel 1 de bază într-o anumită perioadă de timp și a considerat că instituția respectivă nu este în măsură să remedieze sau să evite încălcarea menționată la litera (a) în cursul perioadei specificate, fără a recurge la derogarea menționată la prezentul alineat.”
                           
                        
            
                  3.
               
               
                  Se introduce următorul articol 7c:
                  „Articolul 7c
                  Calcularea ratei de distribuție în sensul articolului 7b alineatul (8) litera (b)
                  (1)   În sensul articolului 7b alineatul (8) litera (b), instituțiile trebuie să aleagă fie metoda descrisă la litera (a), fie pe cea descrisă la litera (b) pentru a calcula rata de distribuire. Instituția trebuie să aplice metoda aleasă în mod consecvent de-a lungul timpului.
                  
                              (a)
                           
                           
                              suma distribuirilor aferente tuturor instrumentelor de fonduri proprii de nivel 1 de bază din cele cinci exerciții precedente, împărțită la suma profiturilor realizate în cele cinci exerciții precedente;
                           
                        
                              (b)
                           
                           
                              în perioada de la data aplicării prezentului regulament până la 31 decembrie 2017, numai:
                              
                                          (i)
                                       
                                       
                                          în 2014, suma distribuirilor aferente instrumentelor de fonduri proprii de nivel 1 de bază din exercițiul precedent, împărțită la suma profiturilor realizate în exercițiul precedent;
                                       
                                    
                                          (ii)
                                       
                                       
                                          în 2015, suma distribuirilor aferente instrumentelor de fonduri proprii de nivel 1 de bază din cele două exerciții precedente, împărțită la suma profiturilor realizate în cele două exerciții precedente;
                                       
                                    
                                          (iii)
                                       
                                       
                                          în 2016, suma distribuirilor aferente instrumentelor de fonduri proprii de nivel 1 de bază din cele trei exerciții precedente, împărțită la suma profiturilor realizate în cele trei exerciții precedente;
                                       
                                    
                                          (iv)
                                       
                                       
                                          în 2017, suma distribuirilor aferente instrumentelor de fonduri proprii de nivel 1 de bază din cele patru exerciții precedente, împărțită la suma profiturilor realizate în cele patru exerciții precedente.
                                       
                                    
                        (2)   În sensul alineatului (1), profiturile înseamnă cuantumul raportat în rândul 670 din formularul 2 din anexa III la Regulamentul de punere în aplicare (UE) nr. 680/2014 al Comisiei (*) sau, după caz, cuantumul raportat în rândul 670 din formularul 2 din anexa IV la respectivul regulament de punere în aplicare cu privire la raportarea în scopuri de supraveghere a instituțiilor în conformitate cu Regulamentul (UE) nr. 575/2013.
                  
                     (*)  Regulamentul de punere în aplicare (UE) nr. 680/2014 al Comisiei din 16 aprilie 2014 de stabilire a unor standarde tehnice de punere în aplicare cu privire la raportarea în scopuri de supraveghere a instituțiilor în conformitate cu Regulamentul (UE) nr. 575/2013 al Parlamentului European și al Consiliului (JO L 191, 28.6.2014, p. 1).”"
						
               
            
                  4.
               
               
                  Se introduce următorul articol 7d:
                  „Articolul 7d
                  Distribuiri preferențiale în ceea ce privește ordinea de efectuare a distribuirilor
                  În sensul articolului 28 din Regulamentul (UE) nr. 575/2013, se consideră că o distribuire pentru un instrument de fonduri proprii de nivel 1 de bază este preferențială în raport cu alte instrumente de fonduri proprii de nivel 1 de bază și în ceea ce privește ordinea de efectuare a distribuirilor atunci când este îndeplinită cel puțin una din următoarele condiții:
                  
                              (a)
                           
                           
                              se ia o decizie cu privire la distribuiri în momente diferite;
                           
                        
                              (b)
                           
                           
                              distribuirile sunt efectuate în momente diferite;
                           
                        
                              (c)
                           
                           
                              există o obligație impusă emitentului să efectueze distribuirile pentru un anumit tip de instrumente de fonduri proprii de nivel 1 de bază înainte de a efectua distribuirile pentru alt tip de instrumente de fonduri proprii de nivel 1 de bază;
                           
                        
                              (d)
                           
                           
                              se efectuează o distribuire pentru anumite instrumente de fonduri proprii de nivel 1 de bază, dar nu și pentru altele, cu excepția cazului în care este îndeplinită condiția prevăzută la articolul 7b alineatul (7) litera (a).”
                           
                        
            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 ianuarie 2015.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 176, 27.6.2013, p. 1.
      
         (2)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
      
         (3)  Regulamentul delegat (UE) nr. 241/2014 al Comisiei din 7 ianuarie 2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (JO L 74, 14.3.2014, p. 8).